b'\n_START_ARTICLE_\nAmiens\n_START_SECTION_\nZgodovina\n_START_PARAGRAPH_\nOzemlje Amiensa je bilo poseljeno \xc5\xbee v \xc4\x8dasu paleolitika, 700.000 let nazaj. Po njegovem predmestju Saint-Acheul, v katerem so prvikrat naleteli na ostanke kamnitih orodij, je bila poimenovana Acheul\xc3\xa9enska kultura._NEWLINE_Prvo znano naselje je bila Samarobriva ("most na Somi\xc2\xab), osrednje naselje Ambianov, eno od glavnih galskih plemen, ki so izdajali kovance, verjetno iz Amiensa, v 1. stoletju pred na\xc5\xa1im \xc5\xa1tetjem. Ime Ambiani izhaja iz galske besede ambe kar pomeni \'reka\', sklicevanje na Somo, ki te\xc4\x8de skozi Amiens.  Mesto je dobilo ime Ambianum z Rimljani, kar naj bi pomenilo naselje ljudstva Ambiani. Po tradiciji je bil na vratih Amiensa Sv. Martin iz Toursa, takrat \xc5\xa1e rimskega vojaka, ki je delil svoj pla\xc5\xa1\xc4\x8d z nagim bera\xc4\x8dem. Blaginja mesta je bil cilj barbarskih plemen, kot so Alani, Burgundci ali Vandali, ki so ve\xc4\x8dkrat napadli mesto, zato so ga obzidali okrog povr\xc5\xa1ine, ki je obsegala 20 hektarjev, zato je bil Amiens najve\xc4\x8dja trdnjava na obmo\xc4\x8dju severno od Alp._NEWLINE_V 5. stoletju se je na oblast povzpel Klodij, kralj Salijskih Frankov, Merovij pa je bil izvoljen v Amiensu. Sv. Honorij (Honor\xc3\xa9) (okoli 600) je postal sedmi \xc5\xa1kof mesta. Normani so oplenili mesto leta 859 in spet 882. V drugem napadu je bila po\xc5\xbegana stolnica. V za\xc4\x8detku 10. stoletja je grof Herbert de Vermandois zdru\xc5\xbeil regije Amiens, Vexin, Laon in Reims.  Leta 1095 so ljudje v Amiensu za\xc4\x8deli oblikovati grobo ob\xc4\x8dinsko organizacijo. Leta 1113 je mesto priznal kralj Francije, mesto se je pridru\xc5\xbeilo francoski kroni leta 1185._NEWLINE_Leta 1264 je bil Amiens izbran kot sede\xc5\xbe arbitra\xc5\xbee, ko je kralj Ludvik IX. Francoski poravnal konflikt med kraljem Henrikom III. Angle\xc5\xa1kim in njegovimi uporni\xc5\xa1kimi baroni, pod vodstvom Simona de Montforta. V arbitra\xc5\xbei pri\xc5\xa1lo do odlo\xc4\x8ditve, da je Ludvik z Mise of Amiens - enostransko odlo\xc4\x8dil v korist Henrika, kar je pripeljalo do takoj\xc5\xa1njega izbruha vojne baronov. _NEWLINE_Leta 1435 je bilo mesto pre\xc5\xa1lo v posest Filipa III. Burgundskega po kongresu v Arrasu. Leta 1477 ga je znova pridobil kralj Ludvik XI. Francoski po smrti Karla Drznega. Leta 1597 so \xc5\xa1panski vojaki, prikriti kot kmetje vkorakali v mesto in presenetili z napadom. Po \xc5\xa1estmese\xc4\x8dnem obleganju Amiensa, so sile Henrika IV. spet prevzele nadzor nad mestom in uvedle svoje avtonomno vladanje._NEWLINE_25. marca 1802 je bil v Amiensu podpisan mirovni sporazum med Francijo in Zdru\xc5\xbeenim kraljestvom, s katerim je prenehala obstajati Druga koalicija._NEWLINE_Med 18. in 19. stoletju je tekstilna tradicija Amiensa postala znana po svojem velurju. Dru\xc5\xbeina Cosserat, lastnica tekstilne tovarne, je postala ene najbogatej\xc5\xa1ih v Amiensu._NEWLINE_Leta 1789 so bile ukinjene pokrajine Francije in reorganizirane v departmaje. Velik del Pikardije je postal novoustanovljen del Some, z Amiensom kot glavnim mestom departmaja._NEWLINE_V 19. stoletju so v Amiensu za\xc4\x8deli \xc4\x8dutiti posledice industrijske revolucije. Mestno obzidje so podrli, odprl se je prostor za velike ulic okoli sredi\xc5\xa1\xc4\x8da mesta. Soseska Henriville na jugu mesta se je razvila v tem \xc4\x8dasu. Leta 1848 je v Amiens prispel prvi \xc5\xbeelezni\xc5\xa1ki vlak, ki je povezoval mesto do Boulogne-sur-Mer. Po tem je mesto za\xc4\x8delo rasti preko reke in v okoli\xc5\xa1ke hribe. Med francosko-prusko vojno 1870, so Somo napadle pruske sile in zasedle Amiens._NEWLINE_Avtor zgodnje znanstvene fantastike Jules Verne se je naselil v Amiensu leta 1871, ko je spoznal svojo \xc5\xbeeno in se leta 1856 tam poro\xc4\x8dil. Leta 1888 je bil izvoljen za mestnega svetnika.  Leta 1889 je Jules Verne predsedoval odprtju trga v Amiensu, vklju\xc4\x8dno s sodi\xc5\xa1\xc4\x8dem, policijsko postajo in muzejem, posve\xc4\x8denim zgodovini Pikardije._NEWLINE_V za\xc4\x8detku leta 1905 je Victor Commont, imenovan "ustanovitelj moderne prazgodovinske znanosti" , izvedel pomembno arheolo\xc5\xa1ko raziskavo na podro\xc4\x8dju Pikardije.\n_START_SECTION_\nPrva svetovna vojna\n_START_PARAGRAPH_\nNa za\xc4\x8detku 1. svetovne vojne v avgustu 1914, je imel Amiens bazo za British Expeditionary Force. Zajela jo je nem\xc5\xa1ka vojska 31. avgusta 1914, a so jo 28. septembra osvobodili Francozi. Bli\xc5\xbeina Amiensa ob zahodni fronti in njegov pomen kot \xc5\xbeelezni\xc5\xa1ko vozli\xc5\xa1\xc4\x8de, je bilo pomembno britansko logisti\xc4\x8dno sredi\xc5\xa1\xc4\x8de, predvsem v bitki pri Somi leta 1916. _NEWLINE_Amiens je bil eden izmed klju\xc4\x8dnih ciljev nem\xc5\xa1ke spomladanske ofenzivi, ki se je za\xc4\x8dela 27. marca 1918. Nem\xc5\xa1ka 2. armada je potiskala nazaj britansko 5. armado, ki se je borila z vrsto obrambnih ukrepov. Med spopadi je bil Amiens bombardiran od nem\xc5\xa1kega topni\xc5\xa1tva in letal; ve\xc4\x8d kot 2.000 stavb je bilo uni\xc4\x8denih. 8. avgusta 1918 se je v okolici mesta za\xc4\x8dela bitka pri Amiensu, ki je pomenila za\xc4\x8detek stodnevne ofenzive za kon\xc4\x8danje prve svetovne vojne.\n_START_SECTION_\nDruga svetovna vojna\n_START_PARAGRAPH_\nV bitki za Francijo, je bil Amiens  20. maja 1940, po dveh dneh te\xc5\xbekih zra\xc4\x8dnih napadov, zajet od nem\xc5\xa1ke 1. oklepne divizije. Branila ga je britanska teritorialna armada 7. bataljona Royal Sussex Regiment. Od 581 mo\xc5\xa1kih iz bataljona, je 132 mo\xc5\xbe pokopanih  CWGC grobovih,  165 je postalo vojnih ujetnikov, mnogi so pobegnili nazaj Veliko Britanijo in oblikovali 109 Light Anti-Aircraft Regiment, Royal Artillery. _NEWLINE_18. februarja 1944 je britanska letala bombardirala zapor v Amiensu kot del operacije Jeriho. Napad je bil namenjen kot pomo\xc4\x8d pobegu \xc4\x8dlanov francoskega odporni\xc5\xa1kega gibanja in politi\xc4\x8dnih zapornikov, ki so bili tam v zaporu. Vseh 258 zapornikov je pobegnilo._NEWLINE_Pred izkrcanjem v Normandiji, so bila zavezni\xc5\xa1ka letala osredoto\xc4\x8dena na uni\xc4\x8devanje komunikacij v okupirani Franciji. \xc5\xbdelezni\xc5\xa1ko kri\xc5\xbei\xc5\xa1\xc4\x8de pri Longueau na jugovzhodu Amiensa je napadlo 200 bombnikov Royal Air Force v no\xc4\x8di iz 12. na 13. junij. Bilo je veliko \xc5\xa1kode tudi v samem mestu.  Amiens je osvobodila 31. avgusta 1944, 11. oklepna divizija, del 30. korpusa, ki ji je poveljeval general podpolkovnik Horrocks.\n_START_SECTION_\nPovojni Amiens\n_START_PARAGRAPH_\nMesto je bila obnovljena po na\xc4\x8drtih Pierre Dufauja, s poudarkom na raz\xc5\xa1iritvi ulic zaradi zmanj\xc5\xa1anja prometnih zastojev. Novej\xc5\xa1i objekti so bili v glavnem zgrajeni iz opeke, betona in belega kamna, ter krite s skrilavcem. Arhitekt Auguste Perret je zasnoval \xc5\xbeelezni\xc5\xa1ko postajo Gare d\'Amiens in bli\xc5\xbenji Tour Perret._NEWLINE_2. junija 1960 je nastala nova regija Pikardija iz departmajev Aisne, Oise in Somme. V maju 1968 so \xc5\xa1tudentje v Amiensu za\xc4\x8deli stavko velikega obsega, ki se je za\xc4\x8dela v Parizu. Nekaj dni kasneje so se jim je pridru\xc5\xbeili \xc5\xa1e tovarni\xc5\xa1ki in \xc5\xbeelezni\xc5\xa1ki delavci. Amiens bil paraliziran z bojem med konservativci in levi\xc4\x8darskimi skupinami. Potem ko je imel predsednik Charles de Gaulle v 31. maja nagovor po radiju, so se njegovi privr\xc5\xbeenci pokazali na ulicah._NEWLINE_Naslednjega oktobra je bila ustanovljena Univerza v Amiensu (Universit\xc3\xa9 d\'Amiens) s kampusom v jugozahodnem predmestju._NEWLINE_V poznih 1970-ih in 1980-ih je mesto utrpelo izgubo \xc5\xa1tevilnih delovnih mest, saj so bili zaprti \xc5\xa1tevilni proizvodni obrati v regiji. Kljub stiski, si je mesto v tem \xc4\x8dasu prizadevalo za prenovo degradiranega obmo\xc4\x8dja St-Leu._NEWLINE_1990-ta so bila \xc4\x8das ponovnega rojstva mesta. Zaklju\xc4\x8dena je bila prenova St-Leu in deli univerze so se preselili v sredi\xc5\xa1\xc4\x8de mesta. Soseska Vall\xc3\xa9e des Vignes je bila razvita na jugu mesta, velik del mestnega sredi\xc5\xa1\xc4\x8da so preuredili v obmo\xc4\x8dja za pe\xc5\xa1ce. Gare du Nord je bil obnovljen s kontroverzno novo stekleno streho. Tour Perret je bil obnovljen, zgrajen je bil nov kino kompleks. Obmo\xc4\x8dje okoli \xc5\xbeelezni\xc5\xa1ke postaje se je za\xc4\x8delo reorganizirati._NEWLINE_12. julija 1913 je Amiens gostil dirko za Veliko nagrado Francije, ki je potekala na ve\xc4\x8d kot 30\xc2\xa0km dolgem krogu po javnih cestah in jo je po skoraj osmih urah dirkanja dobil Francoz Georges Boillot s Peugeotom EX3.\n_START_SECTION_\nGeografija\n_START_PARAGRAPH_\nAmiens le\xc5\xbei na pore\xc4\x8dju reke Some, bolj ali manj tam, kjer se vanjo izlivata njena pritoka Selle in Avre, okoli 120 km severno od Pariza. Staro mestno jedro se nahaja na mo\xc4\x8dvirnatem obmo\xc4\x8dju na dnu doline. Soma redko poplavlja, je pa to storila leta 2001. Mesto ima tipi\xc4\x8dno oceansko podnebje severne Francije. Zanj so zna\xc4\x8dilne pogoste padavine, zmerne zime in tudi zmerna poletja._NEWLINE_Amiens je prometno vozli\xc5\xa1\xc4\x8de med \xc3\x8ele de France in ostalim delom severne Francije, Normandijo in Beneluksom ter Veliko Britanijo. Amiens trenutno ni neposredno na glavnih evropskih cestnih in \xc5\xbeelezni\xc5\xa1kih koridorjih, kot so avtoceste A1 in TGV \xc5\xbeelezni\xc5\xa1ka proga Pariz-Lille._NEWLINE_Letali\xc5\xa1\xc4\x8de Amiens-Glisy se nahaja 10\xc2\xa0km vzhodno od mesta.'